Stemmerettelser og -intentioner: se protokollen
(Mødet udsat kl.13.05 og genoptaget kl. 15.00)
Raül Romeva i Rueda
- (FR) Hr. formand! Jeg vil lige komme med nogle oplysninger, som jeg netop har modtaget.
I de seneste uger er der sket noget nyt og hidtil uset omkring visse store besatte byer i Vestsahara, hvor over 12 000 mænd, kvinder og børn forlader deres byer og flytter ind i telte i nærheden af Laayoune, Smara og Boujdour.
Disse folkebevægelser, som er stadigt stigende i omfang, ser ud til at være en ny måde at protestere mod den ubærlige politiske og socioøkonomiske situation for de indfødte i disse områder.
Dette siger jeg her og nu, fordi problemet med de mange voldelige overgreb fra den marokkanske regimes side kan blive meget værre i løbet af weekenden. Derfor opfordrer jeg Parlamentet til at være klar til at reagere, afhængigt af hvordan situationen udvikler sig.
Formanden
Det vil jeg notere mig. Det var naturligvis til forretningsordenen, og situationen i Vestsahara og situationen i Marokko er ikke, hvad vi formodes at drøfte her i eftermiddag. Men jeg vil notere mig, hvad De sagde.
